เช็คที่นี่! รายชื่อหุ้นเตรียมเข้า-ออกดัชนี MSCI
เช็คที่นี่! รายชื่อหุ้นเตรียมเข้า-ออกดัชนี MSCI 
13 พ.ค. 2559

ผู้สื่อข่าวรายงานว่า MSCI ประกาศผลการทบทวนน้ำหนักการลงทุนในตลาดหุ้นไทยโดยถอด บริษัท อี ฟอร์ แอล เอม จำกัด (มหาชน) หรือ EFORL ,บริษัท สามารถคอร์ปอเรชั่น จำกัด (มหาชน) หรือ SAMART ,บริษัท ศรีราชาคอนสตรัคชั่น จำกัด (มหาชน) หรือ SRICHA ,บริษัท สมบูรณ์ แอ๊ดวานซ์ เทคโนโลยี จำกัด (มหาชน) หรือ SAT ,บริษัท ทิปโก้ฟูดส์ จำกัด (มหาชน) หรือ TIPCO และบริษัท ทีทีซีแอล จำกัด (มหาชน) หรือ TTCL ออกจากการคำนวณดัชนี MSCI
อีกทั้งลดน้ำหนักลงทุนใน บริษัท เจริญโภคภัณฑ์อาหาร จำกัด (มหาชน) หรือ CPF และบริษัท ทรู คอร์ปอเรชั่น จำกัด (มหาชน) หรือ TRUE
ขณะที่เพิ่ม บริษัท ห้างสรรพสินค้าโรบินสัน จำกัด (มหาชน) หรือ ROBINS และบริษัท ผลิตไฟฟ้า จำกัด (มหาชน) หรือ EGCO เข้าไปคำนวณรวมในดัชนี MSCI GLOBAL STANDARD อีกทั้งเพิ่ม บริษัท ดีเอ็นเอ 2002 จำกัด (มหาชน) หรือ DNA ,บริษัท กรุ๊ปลีส จำกัด (มหาชน) หรือ GL และบริษัท สิงห์ เอสเตท จำกัด (มหาชน) หรือ S เข้าคำนวณรวมในดัชนี MSCI GLOBAL SMALL CAPS
นอกจากนี้ยังเพิ่มน้ำหนักลงทุน ROBINS EGCO CPALL MINT โดยทั้งหมดให้มีผลตั้งแต่วันที่ 31 พ.ค.59
 
อนึ่ง ดัชนี MSCI หรือ MSCI Index เป็นดัชนีอ้างอิง (benchmark) ที่ถูกจัดทำขึ้นโดยมีวัตถุประสงค์เพื่อให้ผู้ลงทุนสถาบันที่ลงทุนในภูมิภาคต่างๆ ทั่วโลก ได้นำมาใช้เป็นมาตรฐานในการวัดผลตอบแทนในการลงทุนของตนเองว่าเป็นอย่างไร ได้ผลตอบแทนดีหรือไม่ เมื่อเทียบกับดัชนี MSCI